Black besøkte San Francisco tidlig på 1990-tallet, da aids herjet i byens homomiljøer. Black sa at «historien om Harvey var omtrent det eneste som gave håp der på den tiden.» Han hadde først sett Rob Epsteins dokumentar da han gikk på college, og tenkte da «jeg vil så gjerne gjøre noe med dette, hvorfor har ingen gjort noe med dette?» I tre år gjorde han seg kjent med Milks liv, og møtte Cleve Jones og Anne Kronenberg som var Milks tidligere hjelpere, i tillegg til San Franciscos tidligere ordfører Art Agnos, og begynte deretter å skrive manus til en spillefilm om Milks liv. Black skrev manuset til Milk uten noen kontrakt, men han viste det til Cleve Jones, som sendte det videre til sin venn Gus Van Sant, som tegnet seg på som regissør for filmen. Black er en gammel venn av -produsent Dan Jinks, som ble med på filmprosjektet etter at han først hadde ringt for å gratulere Black, og da oppdaget at det ikke var avtale med noen produsent for filmen. 22. februar 2009 vant Dustin Lance Black Oscar Best Original Screenplay for , der takketalen hans ble særlig kjent. Black skrev manuset til spillefilmen , en biografisk film som kom ut i 2011 og ble regissert av Clint Eastwood og hadde Leonardo DiCaprio i hovedrollen.